રજનીકાંતની ફિલ્મ કાલામાં તિરુનેલવેલીના એક ગેંગસ્ટરની સ્ટોરી છે, જે પાછળથી ધારાવીનો કિંગ બની જાય છે અને પછી તે તાકતવર નેતાઓ અને ભૂ-માફિયાઓથી જમીનને સુરક્ષિત રાખવાની લડાઈ લડે છે. આ વખતે ડિરેક્ટર પા.રંજીતે પોતાનો મેસેજ(જમીન સામાન્ય માણસનો અધિકાર છે) દર્શકો સુધી પહોંચાડવા માટે રજનીકાંતના સ્ટારડમનો ઉપયોગ કર્યો છે. સ્ટોરી સિંપલ છે, જેમાં તમિલનાડુથી આવેલો એક પ્રવાસી મુંબઈની ફેમસ વસ્તી ધારાવીમાં સેટલ થઈ જાય છે અને પછી તેના સુધાર માટે કામ કરે છે અને સાથે જ હવે તે શહેર ચલાવવાનું પણ કામ કરી રહ્યો છે. ત્યારે એક દુષ્ટ નેતા જે એક ભૂ-માફિયા પણ છે, તેની નજર આ જમીન પર પડે છે, અને પછી તેમની વચ્ચે લડાઈ શરુ થાય છે.